Under de olympiske konkurransene i hurtigløp i 1980 deltok hun bare på 500 meter og tok en 8.-plass. Tarasova vant en sølvmedalje sammenlagt bak Karin Enke fra Øst-Tyskland under sprint-VM på skøyter i Grenoble, Frankrike i 1981. Der vant hun begge distansene første dagen og forbedret mesterskapsrekorden på 500 meter i 4. par etter at landslagskollega Natalja Petrusjova først hadde forbedret den i 1. par. Petrusjova tok rekorden tilbake ved neste mesterskap året etter i nederlandske Alkmaar.